สวัสดีค่ะ ดิฉันคลอดลูกได้ 6 สัปดาห์ 3 วันค่ะ เมื่อคืนได้มีอะไรกับแฟน แฟนได้ทำการสอดใส่ แต่ไม่เสร็จค่ะ เพราะดิฉันกลัวท้อง จึงบอกให้แฟนหนุดทำค่ะ มีโอกาสจะท้องมั้ยคะ ยังให้นมบุตรอยู่ค่ะ โดยการปั้มนมค่ะ แต่ปั้มนมไม่ค่อยสม่ำเสมอค่ะ ควรทานยาคุมฉุกเฉินเลยมั้ยคะ หรืออีก2วันต้องไปตรวจหลังคลอด ไปฉีดยาคุมทีเดียว จะทันไหมคะ
สวัสดีค่ะ หลังการคลอดบุตรนั้น มักจะไม่มีประเดือนและไม่มีการตกไข่ในช่วงประมาณ 1-3 เดือนแรก แต่อย่างไรก็ตาม หากยังไม่พร้อมมีบุตร ควรจะทำการคุมกำเนิดโดยทันที สามารถทำได้ตั้งแต่หลังคลอด หรือในบางรายก็จะเริ่มที่ 6 สัปดาห์หลังคลอดจริงๆแล้วไม่ควรมีเพศสัมพันธ์ภายในช่วง 4-6 สัปดาห์แรกหลังคลอด เพราะปากมดลูกอาจจะยังไม่ปิดดี เสี่ยงต่อการติดเชื้อต่างๆได้โดยหากหลังคลอดไม่ได้ให้นมลูกหรือให้ไม่สม่ำเสมอ การมีเพศสัมพันธ์ที่ 6 สัปดาห์หลังคลอด อาจมีโอกาสที่จะตั้งครรภ์ได้เช่นกันดังนั้นในกรณีนี้อาจมีข้อบ่งชี้การใช้ยาคุมฉุกเฉิน และก่อนจะฉีดยาคุม ควรจะตรวจให้แน่ใจก่อนว่าไม่มีการตั้งครรภ์ ชุดตรวจครรภ์ทางปัสสาวะสามารถให้ผลบวกได้ตั้งแต่ 10-14 วันหลังปฏิสนธิ